
KĖDAINIŲ RAJONO SAVIVALDYBĖS MERAS
POTVARKIS
DĖL 2023−2024 M. ŠILDYMO SEZONO PABAIGOS NUSTATYMO KĖDAINIŲ RAJONO SAVIVALDYBĖJE

2024 m. balandžio       d. Nr. MP1-
Kėdainiai


Vadovaudamasis Lietuvos Respublikos vietos savivaldos įstatymo 6 straipsnio 30 punktu,         25 straipsnio 1 ir 5 dalimis, Lietuvos Respublikos šilumos ūkio įstatymo 2 straipsnio 29 dalimi,           13 straipsnio 1 dalimi, Šilumos tiekimo ir vartojimo taisyklių, patvirtintų Lietuvos Respublikos energetikos ministro 2010 m. spalio 25 d. įsakymu Nr. 1-297 „Dėl Šilumos tiekimo ir vartojimo taisyklių patvirtinimo“, 61, 63, 65 ir 66 punktais, atsižvelgdamas į faktinę lauko oro temperatūrą:
1. N u s t a t a u  2023−2024 metų šildymo sezono pabaigą:
1.1.  Kėdainių rajono savivaldybės biudžetinėse ir viešosiose įstaigose, kurių savininkė ar dalininkė yra Kėdainių rajono savivaldybė, šildymo sezonas baigiamas 2024 m. balandžio 29 d.;
1.2. Kitiems šilumos vartotojams (įskaitant daugiabučius namus), šildymo sezono pabaiga 2024 m. balandžio 29 d., o šiame papunktyje minimi šilumos vartotojai, nepažeidžiant teisės aktuose nustatytų higienos normų, turi teisę patys nuspręsti dėl savo pastatų šildymo sezono pabaigos, apie tai pranešę šilumos tiekėjui teisės aktų nustatyta tvarka.
Šis potvarkis per vieną mėnesį nuo potvarkio paskelbimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka arba Regionų administraciniam teismui bet kuriuose šio teismo rūmuose Lietuvos Respublikos administracinių bylų teisenos įstatymo nustatyta tvarka.

